Технологията, която вероятно ще има най-голямо влияние
през следващите няколко десетилетия
вече е тук.
И не става дума за социалните медии.
Не е Големите данни.
Не е и роботиката.
Не е и изкуственият интелект.
Ще се изненадате да научите,
че това е технологията, която стои зад дигиталните валути като Биткойн.
Нарича се блокчейн. Блокчейн.
Добре, не е най-звучната дума на света,
но вярвам, че това е
следващото поколение интернет
и че носи огромни надежди за бизнеса, обществата
и за всеки от вас, индивидуално.
Знаете, че последните няколко десетилетия се развиваше интернет на информацията.
И когато ви изпращам имейл или ПауърПойнт файл или нещо,
на практика не ви изпращам оригинала,
а ви изпращам копие.
И това е страхотно.
Това е демократизирана информация.
Но когато става въпрос за активи -
неща като пари,
финансови активи като акции и облигации,
точки за лоялност, интелектуална собственост,
музика, изкуство, гласуване,
въглеродни кредити и други активи -
да ви изпратя копие е наистина лоша идея.
Ако ви изпратя 100 долара,
наистина е важно парите да не продължават да са у мен -
(Смях)
и че не мога да ви ги изпратя.
Това бе наречено проблемът „двойни разходи“
от криптографите от много години.
И така днес ние разчитаме изцяло на големи посредници -
посредници като банки, правителства,
големи компании за социални медии, компании за кредитни карти и т.н. -
за да установим доверие в икономиката ни.
И тези посредници изпълняват всяка бизнес и транзакционна логика
от всички области на търговията,
от удостоверяване, идентификация на хора,
до клиринг, уреждане и съхранение на документация.
И като цяло, вършат доста добра работа.
Но има проблеми, които нарастват.
Като начало, те са централизирани.
Това означава, че могат да бъдат хакнати, и все по-често са -
Джей Пи Морган, Федералното правителство на САЩ,
Линкдин, Хоум депо и други
го научиха по трудния начин.
Те изключват милиарди хора от глобалната икономика,
например хора, които нямат достатъчно пари,
за да имат банкова сметка.
Те забавят нещата.
Един имейл може да обиколи света за секунда,
но могат да са нужни дни или седмици
на парите, за да се придвижат през банковата система в даден град.
А и вземат голяма процент за работата -
от 10 до 20 процента само, за да изпратят пари в друга страна.
Те ловят данните ни,
а това означава, че не можем да печелим от тях
или да ги използваме, за да управляваме по-добре живота си.
Нашият личен живот се подкопава.
И най-големият проблем е, че като цяло,
те присвояват щедростта на дигитална епоха асиметрично:
имаме създаване на богатство, но и нарастващото социално неравенство.
Какво би станало ако няма само интернет на информацията,
а ако има интернет на стойността -
един вид огромна, глобална достъпна счетоводна книга,
която работи на милиони компютри
и е достъпна за всеки.
И където всеки вид актив, от пари до музика,
може да се съхранява, премества, разменя, обменяна и управлява,
и всичко това без могъщи посредници?
A ако имаше истинска среда за стойностите?
Добре, през 2008 г. финансовата индустрия се срина
и може би благоприятното бе,
че анонимен човек или група, с името Сатоши Накамото
създаде документ, в който разработи протокол за дигитален кеш,
който използва в основата си криптовалута, наречена Биткойн.
И тази криптовалута позволява на хората да установят доверие и да сключват сделки
без участието на трета страна.
И това на вид просто действие запалва искра,
която се разпростира по света,
която вдъхновява всеки или ужасява, или представлява интерес
на много места.
Сега, не се бъркайте относно Биткойн -
Биткойн е актив, върви нагоре и надолу,
и трябва да ви интересува, ако сте спекулант.
Най-общо казано, това е криптовалута.
Не е одобрена валута, контролирана от национално правителство.
И това е много интересно.
Важното нещо тук е технологията, която се използва.
Нарича се блокчейн.
И така за първи път сега в историята на човечеството,
хората навсякъде могат да си имат доверие
и да извършват сделки помежду си.
И доверието се установява, не от някаква голяма институция,
а чрез сътрудничество, чрез криптография
и от някакъв мъдър код.
И понеже доверието е в основата на технологията,
аз я наричам "Протокол доверие".
Сега, вероятно се чудите: Как работи това нещо?
И с право.
Активите - дигиталните активи от пари до музика и всичко помежду тях -
не се съхраняват на едно място,
а са разпределени в една глобална книга,
чрез най-високо ниво на криптография.
И когато се случи транзакция,
тя се публикува глобално,
на милиони и милиони компютри.
И там навън, по света,
има една група, наречена "миньори".
Това не са млади хора, това са Биткойн миньори.
Те притежават огромна компютърна сила на върха на пръстите си -
10 до 100 пъти по-голяма от целия "Гугъл" по света.
Тези миньори вършат много работа.
И на всеки 10 минути,
нещо като пулса на мрежа,
се създава блок,
който съдържа всички транзакции от последните 10 минути.
Връщат се на работа и се опитват да разрешат някои сложни проблеми.
И се състезават:
Който пръв открие истината и валидира блока,
получава дигитална валута -
в случая с Биткойн блокчейн, с Биткойн.
И след това - това е ключовата част -
този блок се свързва с предишния блок
и с предишния блок,
за да се създаде верига от блокове.
И всеки един има отбелязано време,
нещо като с цифров восъчен печат.
Така че ако искам да отида и да хакна един блок
и, да кажем, да платя на теб и на теб с едни и същи пари,
ще трябва да хакна този блок,
плюс всички предходящи блокове
цялата история на търговията в този блокчейн,
не само на един компютър, а на милиони компютри,
едновременно,
а всички те използват най-високите нива на криптиране,
под светлината на най-мощния компютърен източник на света,
който ме наблюдава.
Трудно е да го направя.
Безкрайно по-сигурно е,
от компютърните системи, които имаме днес.
Блокчейн. Така работи.
И така Биткойн блокчейн е само един пример.
Има много.
Етериум блокчейн бе разработен от канадец на име Виталик Бутерин.
Той е на 22 години
и неговият блокчейн има някои изключителни възможности.
Една от тях е, че можете да сключвате интелигентни договори.
Това е нещо, което звучи както изглежда.
Това е договор, който се изпълнява самостоятелно,
и договорът следи изпълнението, управлението
и плащанията - договорът има и банкова сметка, в смисъл -
на споразумения между хората.
И днес, в Етериум блокчейн,
има работещи проекти във всякакви области
от създаване на заместител на фондовия пазар
до създаване на нов модел за демокрация,
при който политиците се отчитат пред гражданите.
(Аплодисменти).
За да разберем каква радикална промяна ще ни донесе това,
нека разгледаме една индустрия - финансовите услуги.
Познавате ли това?
Машина на Руб Голдбърг.
Това е абсурдно сложна машина, която прави нещо много просто
като чупене на яйце или затваряне на врата.
Е, това някак ми напомня за сектора на финансовите услуги,
честно.
Вие плащате с картата си в магазина на ъгъла,
и битстриймът достига до десетки компании,
всяка със собствена компютърна система,
някои от тях мейнфрейм от 70-те,
по-възрастни от повечето хора в тази зала,
и след три дни, сетълментът се случва.
Добре, с финансова индустрия в блокчейн,
няма да има сетълмент,
защото плащането и сетълментът е една и съща дейност,.
Просто промяна в счетоводната книга.
И така Уолстрийт и финансовата индустрия
по целия свят поради тази причина са в голям катаклизъм
и се чудят дали могат да бъдат изместени
или как да прегърнат тази технология, за да постигнат успех?
Сега, защо трябва да ни пука?
Добре, нека обясня някои приложения.
Благоденствие.
Първият етап на интернет,
интернет на информацията,
ни донесе богатство, но не и споделен просперитет,
защото социалното неравенство нараства.
И това е в основата на целия гняв и екстремизъм,
и протекционизъм и ксенофобията и по-лошо,
неща, които виждаме да нарастват в днешния свят.
Брексит е най-скорошният случай.
Можем ли да разработим нови подходи към този проблем за неравенството?
Защото единственият подход днес е да преразпределим богатството,
данъчните и да го разпространим повече.
Можем ли предварително да разпределим богатството?
Можем ли първо да променим начина, по който се създава богатството
демократизирайки създаването на богатство,
като ангажираме повече хора в икономиката
и после да се уверим, че получават справедливо заплащане?
Нека опиша пет начина, по които това може да се направи.
Номер едно:
Знаете ли, че 70% от хората по света, които притежават земя
имат малко права върху нея?
Имате малка ферма в Хондурас, идва диктатор на власт,
и казва: "Знам, че имате лист хартия, според който притежавате фермата,
но правителственият компютър казва, че фермата е на мой приятел."
Това става масово в Хондурас
и проблемът съществува навсякъде.
Ернандо де Сото, великият Латиноамерикански икономист,
казва, че това е основният проблем в света
за мобилността на икономиката,
по-важен от това да имате банкова сметка,
защото ако нямате реално право върху земята си
вие не можете да я ползвате за залог
и не можете да планирате бъдещето си.
Днес компаниите работят с правителства,
за да качат имотните регистри в блокчейн.
И щом се качи, това е завинаги.
Не можете да го хакнете.
Това създава условия за просперитет
потенциално за милиарди хора.
Второ:
много автори говорят за Юбер
и Еър Би енд Би и Таскрабит и Лифт и т.н.
като част от споделената икономика.
Това е много могъща идея,
че хората могат да се съберат и да създават и споделят богатството.
По мое мнение, това е.....
тези компании не споделят наистина.
На практика те са успешни, само защото те не споделят.
Те събират услуги заедно и ги продават.
А ако вместо Еър Би енд Би, компания с приходи от 25 милиарда долара,
се използва приложение за разпределение в Блокчейн, да го наречен Би- Еър Би енд Би,
и то се притежава основно от всички хора,
които имат стая за даване под наем.
И когато някой иска да наеме стая,
отиват в базата данни на блокчейн, въвеждат всичките си критерии,
пресяват информацията, и това им помага да намерят точната стая,
и след това блокчейн им помага с договарянето,
с идентифицирането на страните,
управлява плащанията
чрез дигитално разплащане - те са вградени в системата.
И дори управлява репутацията,
защото ако определи една стая като петзвездна стая,
тази стая е там,
и е оценена и това е завинаги.
И така дистрибуторите на голямата споделена икономика в Силициевата долина
могат да се разстроят,
и това може да бъде добре за просперитета.
Номер три:
най-големият поток от финанси от развития свят
към развиващия се свят
не са корпоративните инвестиции,
не са и чуждестранните помощи.
Това са паричните преводи.
Това е глобалната диаспора:
хората са напуснали родните си земи
и изпращат пари на семействата си у дома.
Това са 600 милиарда долара годишно и нарастват,
и тези хора биват измамени.
Анали Доминго е икономка.
Живее в Торонто,
всеки месец тя отива до офиса на "Уестърн юниън"
с пари в брой,
за да ги изпрати на майка си в Манила.
Струва й около 10 процента,
парите пристигнат за около 4-7 дена,
майка й никога не знае кога ще пристигнат.
Това й отнема 5 часа от седмицата.
Преди 6 месеца,
Анали Доминго използва блокчейн приложение, наречено Абра.
И от мобилното си устройство тя изпрати 300 долара.
Те отидоха директно до мобилното устройство на майка й,
без да се ползва посредник.
И след това майка й поглежда мобилното си устройство -
прилича на интерфейса на Юбер, има "говорители" на Абра наоколо.
Тя кликва на говорител, който е оценен с 5 звезди,
и който е на 7 минути разстояние.
Човекът се появява на вратата, дава и филипински песос,
и тя ги прибира в портмонето си.
Цялото нещо отнема минути
и й струва 2 процента.
Това е голяма възможност за просперитет.
Номер четири: най-могъщият актив на дигиталното време са данните.
Данните наистина са нов клас активи,
може би по-голям клас от предишните активи,
подобно на земята в аграрната икономика
или индустриалната фабрика,
или дори парите.
И всички от вас - ние - създаваме данни.
Ние създаваме този актив
и ние оставяме пътечка от цифрови трохи зад нас
докато преминаваме през живота.
И тези трохи са събрани във ваш огледален образ,
виртуалното ви Аз.
Виртуалното ви Аз може да знае повече за вас от самия вас,
защото не можете да помните какво сте си купили преди година,
или сте казали преди година, или къде сте се намирали.
Виртуалното ви Аз не се притежава от вас -
това е големият проблем.
Днес има компании, които работят,
за да създадат идентичност в черна кутия,
виртуалното Аз, което притежавате.
И тази черна кутия се движи с вас,
докато пътувате по света
и е много, много оскъдна.
Това дава само късче от информация,
която е необходима, за да свършите нещо.
Много транзакции,
продавачите дори не е нужно да знаят кой сте.
Трябва просто да знаят, че ще си платите.
И после този аватар се разпростира до всички тези данни
и ви позволява да спечелите пари от него.
И това е страхотно нещо,
защото може и да ни помогне да защитим личния си живот,
а неприкосновеността на личния живот е в основата на свободното общество.
Нека върнем този актив, който създаваме,
отново под наш контрол,
където притежаваме идентичността си
и я управляваме отговорно.
И накрая -
(Аплодисменти)
И накрая, номер пет:
има много на брой създатели на съдържание,
които не получават справедливо заплащане,
защото системата за интелектуална собственост не работи.
Тя се счупи още при първата ера на интернет.
Да вземем музиката.
Музикантите са оставени с трохи в края на хранителната верига.
Знаете, ако бяхте композитор преди 25 години, пишете хит,
продавате милион сингъла,
и можеше да получите около 45 000 долара от авторски права.
Днес, вие сте композитор, създавате хит,
той влиза в милион стрийма,
не получавате 45 000 долара,
получавате 36 долара -
достатъчно да си купите хубава пица.
И така Имоджен Хийп,
певица и компзиторка, носителка на Грами,
днес качва музика в екосистемата на блокчейн.
Нарича го "Майселия".
И музиката бива заобиколена от интелигентни договори.
И музиката защитава нейните права върху интелектуалната собственост.
Искате да чуете песента?
Безплатно е или струва няколко микро-цента, които отиват в дигитална сметка.
Искате да използвате песента за своя филм, това е различно,
и правата са описани подробно.
Искате да си направите сигнал за телефона? Това е различно.
Тя обяснява, че песента става бизнес.
Тя е там в тази платформа и се продава,
защитавайки правата на автора си
и защото песента има система за плащане
в смисъл на банкова сметка,
всички пари потичат към артиста
и те контролират индустрията,
а не тези могъщи посредници.
Сега, това е -
(Аплодисменти)
това не са само авторите на песни,
това са всички създатели на съдържание,
като изкуство,
като изобретения,
научни открития, журналисти.
Има всякакъв вид хора, които не получават справедливо заплащане,
а с блокчейн,
те ще са в състояние да го получат в блокчейна.
И това е нещо страхотно.
И така, това са пет възможности
от многото
за разрешаване на един проблем, просперитет,
който е един от многото,
към които можем да приложим блокчейн.
Сега, технологията не създава просперитет, разбира се - хората го правят.
Но искам да ви кажа, още веднъж,
духът на технологиите излезе от бутилката
и беше призован от неизвестно лице или лица
в тези несигурни времена в историята на човечеството
и това ни дава още една възможност,
още един шанс да пренапишем икономическата сила на мрежата
и стария ред на нещата,
и да разрешим някои от най-трудните световни проблеми,
ако искаме.
Благодаря ви.
(Аплодисменти).